Eesti fotograaf Sven Začek peab kuulsa ajakirja veergudele murdmist justkui Oscari võiduks.  Eesti tuntumaid loodusfotograafe Sven Začek on teadaolevalt kolmas eestlane Remo Savisaare ning aastaid National Geographic'u toimetuses töötanud Priit J. Vesilinnu kõrval, kelle fotod on pääsenud mainekasse ajakirja.  Alles nädalapäevad  tagasi tunnistati üks Začeki ülesvõte "Looduse aasta foto 2010" konkursil parimaks maastikupildiks. Neli tema fotot peaksid aga trükivalgust nägema lähiajal ilmuva National Geographicu mainumbris, mis räägib teiste teemade kõrval ka tunnustatud Euroopa loodusfotograafide poolt ellu kutsutud ning kaks aastat kestnud projektist Wild Wonders of Europe.